Årsberetning for skoleåret 2023-2024

FAU har også i skoleåret 2023-2024 hatt faste møter hver første mandag i måneden – totalt 10 møter. De viktigste sakene i året som gikk:

# Samarbeid med skolen

FAU har et godt samarbeid med skolen, og vi setter stor pris på at rektor har deltatt fast på møtene våre dette skoleåret. FAU har blitt løpende orientert om skolens satsningsområder, prioriteringer og utfordringer. Vi opplever dialogen med rektor som åpen, god og konstruktiv.

FAU er en viktig og velfungerende ressurs for samarbeidet mellom skolen og foreldrene, og er tilgjengelig for alle henvendelser og synspunkt fra foreldrene.

# Samarbeid med SFO

Det anbefales at FAU fortsetter sin praksis med å invitere SFO-leder til sine månedlige møter. Nytt FAU oppfordres til å sette opp et møte der samarbeid med SFO blir tema.

# Klassekontakter

Hvert år blir det holdt møte med årets klassekontakter i løpet av oktober. Møtet ble holdt 2. oktober i 2023. Fremtidige møter for klassekontakter kan med fordel annonseres tydelig da det er en viktig arena for å skape godt samarbeid mellom foreldregruppene samt at møtet er nyttig for erfaringsoverføring.

# Urafiki

I forbindelse med skolens satsning på URAFIKI samarbeidet, ønsker FAU å prioritere midler til dette samarbeidet.

# Støtte til trivselstiltak

## Skolefrokost

FAU har subsidiert skolefrokost ordningen for barn i 3. - 7. klasse ved å dekke inntil kr 5 000,- av det årlige underskuddet.

## Nyttårsfest for elever på mellomtrinnet

Nyttårsfesten ble arrangert med suksess 17. januar. Dette er et arrangement i regi av skolen, i samarbeid med FAU.

## Bevilgninger til 6. og 7. klasse

FAU bevilger hvert år et tilskudd til skoleavslutning for 7. klassene på kr. 500,- pr. klasse. Elever fra 6. klasse skal gis mulighet til å hjelpe til under 17. mai arrangementet mot å få 500,- pr. klasse til sin klassekasse.

# Arrangement for elever og foresatte

## TV-aksjonen 2023

Årets TV-aksjon gikk av stabelen 22. oktober og var til inntekt for Redd Barna.

## Bokkafe

Årets bokkafé ble gjennomført 21. februar med veldig bra oppmøte.

## Juleverksted

Årets juleverksted ble arrangert 3. desember og hadde god oppslutning.

## 17. mai

Det var stor stemning med strålende vær, mye liv i toget og flott musikk fra korpset, et vellykket arrangement.

**Ønsker for FAU 2024/25:**

* *Fortsatt være aktiv samarbeidspartner for skolen og bidra til å bevare det gode og positive skolemiljøet ved Bjørndalsskogen skole.*

**TAKK FOR OSS I FAU 2023-2024**

|  |  |
| --- | --- |
|  **Bergen 28/8-2024**1A Irene Vere Nødtvedt / Gaute Dahlen1B Marianne Hansen / Adelheid Ask Kruse2A Caroline Vike / Adelheid Ask Kruse2B Isabelle Perrone / Tommy Villmones2C Arve Lindgren / Svein-Andre Vengen3A Ørjan Johansen Matthisen3B Ragnfrid Åsnes / Benedicte Heggernes Pedersen4A Lene Nordanger / Irene Vere Nødtvedt4B Trond Aga Haug / Therese Hovland Bøe5A Camilla Eide Nilsen / Kristine Solesvik5B Silje K Gullaksen / Herlaug Louise Fyhn6A Janne Kathrine Ribas / Hilde M Pettersen Ask6B Lena Aasheim Einarsen / Anne-Gro Olsen Løvaas7A Elin Strand / Ingrid Thornes7B Trond Aga Haug / Hilde Heiberg Andersen |  |